wickkiey/tamil-wikipedia-chunked huggingface dataset:
# சக்தன் தம்புரான்

## சுயசரிதை

### திருமணம்

நுழைவாயிலின் காட்சி]]
தம்புரான் இரண்டு முறை திருமணம் செய்து கொண்டார். திரிச்சூரின் புகழ்பெற்ற வடக்கே குருப்பாத் குடும்பத்தைச் சேர்ந்த ஒரு நாயர் பெண்மணியை தனது 30 வயதில் முதல் திருமணம் செய்து கொண்டார். இந்த முதல் மனைவியுடன் அவருக்கு ஒரு மகள் இருந்ததாகக் கூறப்படுகிறது. இருப்பினும், இந்த நேத்தியார் அம்மா (கொச்சின் மன்னனின் மனைவியின் தலைப்பு) மகிழ்ச்சியற்ற திருமணத்திற்குப் பிறகு சீக்கிரமாகவே இறந்தார்.  
அதன்பிறகு தம்புரான் சில தசாப்தங்களாக திருமணமாகாமல் இருந்தார். கரிம்பட்டா குடும்பத்தைச் சேர்ந்த 17 வயதான சம்முகுட்டி நேத்தியார் அம்மா என்பவரை தன்து 52 வயதில் மீண்டும் இரண்டாவ திருமணம் செய்து கொண்டார். இவர், பாரம்பரிய நடன வடிவமான கைகோட்டிகல்லியின் இசைக்கலைஞரும், நடனக் கலைஞருமாவார். திருமணமான 4 ஆண்டுகளுக்குப் பிறகு தம்புரான் இறந்தார். அந்த நேரத்தில், விதவை நேத்தியார் அம்மாவுக்கு அரசிடமிருந்து பண உதவி கிடைக்கவில்லை. எனவே அவர், தனது 21 வயதில், தனது மூதாதையர் வீட்டிற்கு திரும்பினார்.
# சக்தன் தம்புரான்

## சுயசரிதை

### சக்தன் தம்புரான் அரண்மனை

திருச்சூரில் 6 ஏக்கர் (2.4 ஹெக்டேர்) பரப்பளவில் அமைந்துள்ள சக்தன் தம்புரான் அரண்மனை என்பது (இந்தியாவின் கேரள மாநிலத்தில் உள்ள திருச்சூர் நகரில் அமைந்துள்ள ஒரு அரண்மனையாகும். இது **வடக்கேக்கிரா கோவிலகம்** என்றும் அழைக்கப்படுகிறது. இது 1795 ஆம் ஆண்டில் புனரமைக்கப்பட்ட பிறகு கேரளா மற்றும் டச்சு கட்டடக்கலை பாணிகளின் கலவையாக திகழ்கிறது. இது தம்புரானின் வரலாற்று கலாச்சார மற்றும் கட்டடக்கலை சார்ந்த அரண்மனைகளில் ஒன்றாகும். அதே போல் சக்தன் தம்புரான் அரண்மனை (கொச்சின் வம்சத்தின் சிறந்த ஆட்சியாளர்) தொல்லியல் துறையால் பாதுகாக்கப்படுகிறது. இந்த அரண்மனை 2005 ஆம் ஆண்டில் மாநிலத்தால் ஒரு அருங்காட்சியகமாக மாற்றப்பட்டது.
# அல்-வுசுத்தா ஆளுநரகம் (ஓமான்)

**அல் உஸ்டா கவர்னரேட்** (*Al Wusta Governorate*, ) என்பது ஓமானின் ஆளுநரகங்களில் ஒன்றாகும். இதன் தலைநகரம் ஹைமா ' நகரமாகும். இது 2011 அக்டோபர் 28 அன்று ஆளுநரகமாக மாற்றப்படுவதற்கு முன்பு ஒரு பிராந்தியமாக ( *மிண்டாக்கா* ) இருந்தது.
# அல்-வுசுத்தா ஆளுநரகம் (ஓமான்)

## மாகாணங்கள்

அல் உஸ்டா பிராந்தியம் நான்கு விலாயட் (மாகாணங்கள்) கொண்டது :  
- ஹைமா
- டுக்ம்
- மஹவுட்
- அல் ஜேசர்
# அல்-வுசுத்தா ஆளுநரகம் (ஓமான்)

## நலவாழ்வு நிறுவனங்கள்

இந்த பிராந்தியத்தின் ஒவ்வொரு விலையாட்டிலும் ஏராளமான சுகாதார நிறுவனங்கள் உள்ளன:  
- ஹைமா மருத்துவமனை
- சி.டி.சி ஹைமா
- அல் அஜாய்ஸ் சுகாதார மையம்
- டுக்ம் மருத்துவமனை
- ஹைதம் சுகாதார மையம்
- ராஸ் மாட்ரிகா சுகாதார மையம்
- மஹவுட் சுகாதார மையம்
- க்ளூஃப் சுகாதார மையம்
- நிக்தா சுகாதார மையம்
- சோராப் சுகாதார மையம்
- அல் ஜாசிர் மருத்துவமனை
- லிக்பி சுகாதார மையம்
- வடக்கு கௌப்ரா சுகாதார மையம்
- தெற்கு கௌப்ரா சுகாதார மையம்
# சர்கியா வடக்கு ஆளுநரகம்

## மாகாணங்கள்

ஆஷ்- *ஷர்கியா* வடக்கு ஆளுநரகமானது ஆறு *விலையாட்* எனப்படும் மாகாணங்களைக் கொண்டுள்ளது:  
- அல்-எயின் , மக்கள் தொகை (2017): 23,824
- அல்-முடாயி , மக்கள் தொகை (2017): 117,691
- பிடியா , மக்கள் தொகை (2017): 40,812
- டெமா வா தைன் , மக்கள் தொகை (2017): 26,817
- இப்ரா , மக்கள் தொகை (2017): 57,561
- வாடி பானி காலித், மக்கள் தொகை (2017): 12,518
# சர்வ பிண்டி

சர்வ பிண்டி (Sarvapindi) (Telugu: సర్వపిండి) என்பது இந்தியாவின் தெலுங்கானாவில் அரிசி மாவு மற்றும் வேர்க்கடலையைக் கொண்டு தயாரிக்கப்படும் ஒரு சுவையான உணவாகும். இது வட்ட வடிவிலான அப்பம் (கேக்) போன்றதாகும். இது நல்கொண்டா மாவட்டத்தில், "தப்பால செக்கா" என்றும், கரீம்நகரில் "சர்வ பிண்டி" என்றும் அழைக்கப்படுகிறது. இது மிகவும் சுவையான உணவாகும். "கஞ்ச்சு" என்றால் பாத்திரம் அல்லது வட்ட வடிவ கிண்ணம் என்றும் பொருள். பிண்டி என்றால் தெலுங்கு மொழியில் மாவு என்று பொருள். ஆகையால் "கஞ்ச்சு பிண்டி" என்ற சொற்றொடரை அரிசிமாவு என்று கூறலாம். இது கோதுமை மாவு போலவே தயாரிக்கப்பட்டு, வட்ட வடிவப் பாத்திரத்தின் மீது ஒட்டி வைக்கப்பட்டு செய்யப்படுகிறது. வாரங்கலில், இந்த வகை உணவு "ஜின்னப்பா" என்று அழைக்கப்படுகிறது. வாரங்கல் மாவட்டத்தில் உள்ள பொல்லேபள்ளி கிராமம் **ஜின்னப்பா** (சர்வ பிண்டி)க்கு பிரபலமானது, ஏனென்றால் பொல்லேபள்ளி கிராமத்தில் உள்ள சல்லா அனசூர்யாவின் வீட்டில் தான் ஜின்னப்பா பற்றிய கதை முதலில் தோன்றியது.  
சில ஆண்டுகளுக்கு முன்பு, மழைக்காலத்தில் அனசூர்யா மிகவும் பசியுடன் இருந்தார். அவர் குறைவான எண்ணெயில் தயாரிக்கப்பட்ட புதிய உணவை விரும்பினார். அச்சமயம் அவள் வீட்டில் அரிசிமாவு மட்டுமே இருந்ததால், அது **சர்வ பிண்டி** சிற்றுண்டியை உருவாக வழிவகுத்தது. பின் தெலுங்கானா மாவட்டத்தில் உள்ள பொல்லேபள்ளி கிராமத்தில் சிலவற்றை (சர்வ பிண்டியை) விற்கத் தொடங்கினர். சில நாட்களில் நபர்களின் உதவியுடன் முழு தெலுங்கு மக்களும் சர்வ பிண்டி சிற்றுண்டியைப் பற்றிய செய்முறையை அறிந்துக்கொண்டனர்.
# சர்வ பிண்டி

## தேவையான பொருட்கள்

சர்வ பிண்டி அரிசி மாவு, சன்னா பருப்பு (துவரம்பருப்பு), வேர்கடலை மற்றும் நறுமணப் பொருட்களை அடிப்படையாகக் கொண்டு தயாரிக்கப்படுகிறது.
இது சுவையான மற்றும் ஆரோக்கியமான உணவாகும்..
# சர்வ பிண்டி

## சொற்பிறப்பு

**சர்வ பிண்டி** என்ற சொல் இரு வேறு சொற்களின் கலவையிலிருந்து வந்ததாகும். "சர்வ" என்றால் ஆழமான பானை என்றும், "பிண்டி"என்பது அப்பம் என்பதையும் குறிக்கும். அதாவது கேக் வகையான உணவு தயாரிப்பில் வரும். சர்வ பிண்டியின் நேரடி மொழிபெயர்ப்பு "பான் கேக்" ஆகும்.
சர்வ பிண்டி தெலுங்கானா உணவு வகையில் வரக்கூடிய உணவாகும், இது இனம்சார்ந்த உணவுகளில் ஒன்று ஆகும்.
# சர்வ பிண்டி

## தரம்

இது தெலுங்கானா நாட்டைச்சார்ந்த பாரம்பரிய உணவுகளில் ஒன்றாக அங்கீகரிக்கப்பட்டுள்ளது.
# சர்கியா தெற்கு ஆளுநரகம்

## மாகாணங்கள்

ஆஷ் *ஷர்கியா* தெற்கு ஆளுநரகமானது ஐந்து *விலையட்* ( மாகாணங்கள் ) பிரிவுகளாக பிரிக்கபட்டுள்ளது:  
- சுர், மக்கள் தொகை (2017): 121,088
- அல்-கமில் மற்றும் அல்-வாஃபி , மக்கள் தொகை (2017): 33,341
- ஜாலான் பானி அத்தை ஹாசன் , மக்கள் தொகை (2017): 42,168
- ஜாலான் பானி அத்தை அலி , மக்கள் தொகை (2017): 100,506
- மசிரா , மக்கள் தொகை (2017): 15,719
# மத்தூர், மண்டியா

**மத்தூர் (Maddur)** (மேலும் மத்தூரு என உச்சரிக்கப்படுகிறது) என்பது இந்திய மாநிலம் கர்நாடகத்தில் மண்டியா மாவட்டத்தில் உள்ளது. இந்த ஊர் சிம்சா ஆற்றின் கரையில் அமைந்துள்ளது. இது மாநில தலைநகரான பெங்களூரிலிருந்து 82 கிலோமீட்டரிலும், சுற்றுலா நகரான மைசூரிலிருந்து 60 கிலோமீட்டர் தொலைவிலும் உள்ளது. வெடிபொருட்களுக்குப் பயன்படுத்தப்படும் இரசாயனங்களைக் குறிக்கும் கன்னட சொல்லான **மடுவிலிருந்து** இந்த ஊரின் பெயர் பெறப்பட்டது. உக்ரா நரசிம்ம கோவிலில் காணப்பட்ட தமிழ் கல்வெட்டின் படி, ஹொய்சாலா காலத்தில் இந்த நகரம் **மருதுர்** (மருது + ஓர்) என்று அழைக்கப்பட்டது. பின்னர் மருதுர் **மத்தூர்** என்ற பெயர் பெறப்பட்டிருக்கலாம்.
# மத்தூர், மண்டியா

## நிலவியல்

மத்தூர் அமைந்துள்ளது. இது சராசரியாக 662 மீட்டர் உயரத்தில் உள்ளது.
# மத்தூர், மண்டியா

## மக்கட்தொகை

2011 இந்திய மக்கட்தொகை கணக்கெடுப்பின்படி மத்தூரில் 28,754 பேர் வசித்து வருகின்றனர். இவர்களில் ஆண்கள் 14,342 பேர், பெண்கள் 14,412 ஆவார். மத்தூரின் கல்வியறிவு விகிதமானது 68%. இது தேசிய கல்வியறிவு விகிதமான 59.5% விட அதிகமாகும். ஆண்கள் எழுத்தறிவு விகிதம்: 73%, பெண்கள் எழுத்தறிவு விகிதம் 63%. மத்தூரில் 6 வயதுக்குக் குறைவானவர்கள் 12%.
# மத்தூர், மண்டியா

## பயிர்கள்

மத்தூர் சமீபத்தில் தேங்காய் சாகுபடிக்குப் பிரபலமானது. இந்தியாவின் பிற மாநிலங்களான பஞ்சாப், மகாராஷ்டிரா, மேற்கு வங்கம், கோவா, தெலுங்கானா, குஜராத் மற்றும் பிற மாநிலங்களுக்குத் தினமும் 300 சுமையுந்துகள் தேங்காய் அனுப்பப்படுகின்றன. மத்தூருக்கு அருகிலுள்ள சிறிய நகரங்கள் தினமும் அதிக அளவில் இளநீருக்கான தேங்காயினை இங்கிருந்து பெறுகின்றனர். மத்தூர் சமீபத்தில் இந்தியாவின் இளநீரின் தலைநகராக விளங்குகிறது.
# மத்தூர், மண்டியா

## இந்து கோவில்கள்

இங்குள்ள முக்கியமான கோயில்களில், ஹொய்சாலா காலத்தின் நரசிம்மா கோயில் இன்றும் உள்ளது. இது 7&nbsp;கறுப்பு கற்களால் ஆன உக்ரா நரசிம்மரின் உயரமான தோற்றத்தினைக் கொண்டது; மாநிலத்தில் சிறந்ததாக நம்பப்படுகிறது.  
- **வரதராஜாவாமி கோயில்**  
மத்தூரின் அற்புதமான வரதராஜா கோயில் ஆரம்ப சோழர் அல்லது சோழருக்கு முந்தைய அமைப்பு. இதன் 12&nbsp;அடி உயரமான அலியலநாத தெய்வம் முன்னும் பின்னும் அசாதாரண அம்சங்களுடன் நேர்த்தியாகச் செதுக்கப்பட்டுள்ளது. கன்னடத்தில் 'எல்ல தேவர முண்டே நோடு அல்லலநாதனா கிண்டே நோடு' என்று கூற வழிவகுத்தது - 'மற்ற அனைத்து சிலைகளையும் முன்னால் இருந்து பார்க்க வேண்டும், ஆனால் அல்லலநாதா பின்னால் இருந்தும் பார்க்கவேண்டும்'. இந்த கோவிலை விஷ்ணுவர்தன மன்னர் (முன்பு பிட்டி தேவா என்று அழைக்கப்பட்டார்) கட்டினார்.  
- வைத்தியநாதபுரம் - வித்யநாதேஸ்வரர் கோயில்
- சிவபுரா - மத்தூரில் உள்ள சிவாபூர் வரலாற்று நினைவுச்சின்னமான சத்தியாகிரக சவுதாவிற்குப் புகழ்பெற்றது. மத்தூரின் அடையாள அமைப்பான மகாத்மா காந்தி ஆங்கிலேயர்களுக்கு எதிராக சத்தியாகிரகத்திற்காக மற்ற சுதந்திர போராட்ட வீரர்களுடன் அமர்ந்திருந்தார். 1938 ஆம் ஆண்டு சிவபுரா கொடி சத்தியாகிரகத்தை நினைவுகூரும் வகையில் கட்டப்பட்ட மாண்டியா மாவட்டத்தின் மத்தூர் வட்டத்தின் சிவபுராவில் மைசூரு-பெங்களூரு நெடுஞ்சாலையை ஒட்டியுள்ள இந்தியாவின் சுதந்திரப் போராட்டத்தின் எழுச்சியூட்டும் நினைவுச்சின்னம்.
- கொக்கரேபெல்லூர் - கொக்கரே பெல்லூர் மத்தூர் வட்டத்தில் அமைந்துள்ள ஒரு பிரபலமான பறவை சரணாலயம். இது மத்தூர் நகரத்திலிருந்து 12 கி.மீ. தொலைவில் உள்ளது.  
மத்தூர், மத்தூர் வடைக்குப் பிரபலமானது - இந்த வடையானது பலவிதமான பருப்பு வகைகளால் ஆன சுவையான தீனியாகும்.
# மத்தூர், மண்டியா

## சமண கோயில்

கி.பி 8 ஆம் நூற்றாண்டினைச் சார்ந்த சமண கோயில் இந்தியத் தொல்பொருள் ஆய்வுத் துறையால் மத்தூரின் ஆராத்திபுராவில் கண்டுபிடிக்கப்பட்டது. செங்கற்கள் மற்றும் கற்களால் கட்டப்பட்ட இந்த சமண கோயில் 100 அடி நீளமும் 40 அடி அகலமும் உள்ளது. *அகழ்வாராய்ச்சிகளில் ஷிலாபாலிகேஸ்* (இளம் பெண்களின் கல் சிற்பம்), *துவாரபாலகாஸ்* (நுழைவாயில் *காவலர்கள்* ) மற்றும் *பாகுபலி* இறைவனின் சிலை (3 அடி அகலம், 3.5 அடி உயரம்) ஆகியவை கண்டுபிடிக்கப்பட்டன.  
2016 ஆம் ஆண்டில், இந்தியத் தொல்பொருள் ஆய்வு நிறுவனம் (ஏஎஸ்ஐ) மேலும் அகழ்வாராய்ச்சிகளை மேற்கொண்டது. அப்பொழுது 3 முதல் 9 ஆம் நூற்றாண்டிற்கு இடைப்பட்ட காலத்தினைச் சார்ந்த பாகுபலியின் சிலை&nbsp;&ndash; ஆர்த்திபுராவில் பாசாதிகளுக்கு எதிரே அமைந்துள்ள மற்றொரு மலையில் கண்டுபிடிக்கப்பட்டது.
# மசுக்கத்து ஆளுநரகம்

**மஸ்கட் கவர்னரேட்** (*Muscat Governorate*, ) என்பது ஓமான் சுல்தானகத்தின் ஒரு ஆளுநரகம் ஆகும். இந்த மாகாண தலைநகரம் மஸ்கத் நகரம் ஆகும். இது ஓமானின் மிகப்பெரிய நகரம் மற்றும் ஒரே பெருநகரமாகும். பொதுவாக மஸ்கட் சிட்டி என்று அழைக்கப்படும் மஸ்கட் கவர்னரேட் அரசாங்கத்தின் நிர்வாக மையம் மற்றும் ஓமானின் முதல் கப்பல் மற்றும் சரக்கு துறைமுகம் மற்றும் எண்ணெய் துறைமுகம் ஆகியவற்றைக் கொண்டுள்ளது. மே 2015 நிலவரப்படி இதன் மக்கள் தொகை 1,288,330 ஐ எட்டியது.
# மசுக்கத்து ஆளுநரகம்

## மாகாணங்கள்

மஸ்கட் கவர்னரேட் ஆறு மாகாணங்களைக் கொண்டுள்ளது ( விலாட் ):  
- அல் ஆமராத்
- பாவ்ஷர்
- மஸ்கட் (பழைய நகரம்)
- முத்ரா
- குரைத்
- அல் சீப்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

வெளிநாடுகளில் வாழும் இலங்கையர்கள் பயன்பெறும் வகையில் தமிழ் விக்கிப்பீடியா குறித்த அறிமுகமும் செயன்முறை வழிகாட்டலும் 2021, சனவரி 3ஆம் திகதி இணைய வழியில் நடைபெற்றது. இந்நிகழ்வை நோர்வேயில் இருந்து தமிழ் விக்கிப்பீடியர் கலையரசி ஒருங்கிணைத்தார்.
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பட்டறை பற்றிய விபரங்கள்

- திகதி: **சனவரி 3, 2021, ஞாயிற்றுக் கிழமை**
- இடம்: இணைய வழி
- நேரம்: 14:00 - 17:00 (இலங்கை நேரம்)
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## வளவாளர்கள்

இந்த அறிமுகத்தையும் பயிற்சியையும் யாழ்ப்பாணத்திலிருந்து பின்வரும் விக்கிப்பீடியர்கள் வழங்கினர்.  
1. மயூரநாதன்
1. சிவகோசரன்
1. ஆதவன்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

வெளிநாடுகளில் வாழும் இலங்கையர்கள் 21 பேர் இந்த நிகழ்வில் கலந்து கொண்டார்கள்.
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### நியூசிலாந்து

- ஜெயகுமார்
- வைதேகி
- கணன்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### அவுஸ்திரேலியா

- நித்தி கனகரட்ணம்
- பிரமேந்திரன்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### இலங்கை

- லலி
- பத்மா கணேஷ்
- மாலினி
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### இத்தாலி

- செ.றாஜன்
- ட.றா.யோபின்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### நெதர்லாந்து

- திருமதி.பவானி சற்குணசெல்வம்
- கலையரசன்
- இரமணன்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### டென்மார்க்

- சாந்தினி (முல்லை நாச்சியார்)
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### நோர்வே

- புவனேந்திரன்
- சீதா
- ரூபினா
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### இங்கிலாந்து

- சொர்ணா
- ஜெயரதி
- அன்பரசி
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## பங்கேற்பாளர்கள்

### கனடா

- சுரேஸ்
# விக்கிப்பீடியா:சனவரி 3, 2021 இணையவழி விக்கிப்பீடியா அறிமுகம்

## நிகழ்ச்சி நிரல்

முதலில் மயூரநாதன் தமிழ் விக்கிப்பீடியா அறிமுகத்தை நடாத்தினார். அடுத்து ஆதவன் தமிழ் விக்கிப்பீடியாவில் தனது அனுபவத்தைப் பகிர்ந்துகொண்டார். பின்னர் சிவகோசரன் தமிழ் விக்கிப்பீடியாவில் கட்டுரையாக்கம், பேச்சுப்பக்கம், தொகுத்தல் என்பன குறித்த செயன்முறை விளக்கங்களை வழங்கினார். இறுதியாகப் பங்கேற்றோரின் வினாக்களுக்கு விக்கிப்பீடியர்கள் பதிலளித்தனர்.
# விஜயகாந்த் வியாசுகாந்த்

**விஜயகாந்த் வியாஸ்காந்த்** (*Vijayakanth Viyaskanth*, பிறப்பு:5 திசம்பர் 2001), இலங்கையின் யாழ்ப்பாணத்தைச் சேர்ந்த ஒரு துடுப்பாட்ட வீரரும், நேர்ச்சுழல் பந்துவீச்சாளரும் ஆவார்.  
இவர் 2020 திசம்பர் 4 இல் 2020 லங்கா பிரிமியர் லீக் சுற்றில் யாழ்ப்பாணம் இசுடாலியன்சு அணிக்காக தனது முதலாவது இருபது20 போட்டியில் விளையாடினார். 2021 நவம்பரில், யாழ்ப்பாணம் கிங்சு (முன்னைய இசுட்டாலியன்சு) அணியில் 2021 லங்கா பிரிமியர் லீக் போட்டிகளில் விளையாடத் தேர்தெடுக்கப்பட்டார். 2022 சூலையில், மீண்டும் 2022 லங்கா பிரிமியர் லீக் போட்டிகளில் யாழ்ப்பாணம் கிங்சு அணிக்காக விளையாடத் தேர்ந்தெடுக்கப்பட்டார். இத்தொடரில் மொத்தம் 13 இலக்குகளைக் கைப்பற்றி, அதிக இலக்குகளை வீழ்த்திய வீரர்களில் ஒருவராக இருந்தார். 2022 திசம்பரில், வியாசுகாந்து வங்காளதேச பிரிமியர் லீகின் 2022-23 போட்டிகளில் சட்டோகிரம் சாலஞ்சர்சு அணியில் விளையாடத் தேர்ந்தெடுக்கப்பட்டார்.  
2023 ஆகத்தில், 2024 பன்னாட்டு லீக் இ20 சுற்றில் கலந்து கொள்வதற்காக எம்ஐ எமிரேட்சு அணியில் சேர்த்துக் கொள்ளப்பட்டார். இச்சுற்றில் இவர் 8 இலக்குகளைக் கைப்பற்றி, அவரது அணிக்கு மிகவும் சிக்கனமான பந்துவீச்சாளராக, ஒரு ஓவருக்கு 5.43 ஓட்டங்கள் எடுத்தார். இவர் தனது முதலாவது முதல்-தரப் போட்டியை 2023 செப்டம்பர் 22 இல் தமிழ் யூனியன் அணிக்காக நொண்டெசிக்றிப்டு அணிக்கு எதிராக விளையாடினார்.  
2024 ஏப்ரலில், 2024 இந்தியன் பிரீமியர் லீக் சுற்றில் விளையாடுவதற்காக சன்ரைசர்ஸ் ஐதராபாத் அணியில் வனிந்து அசரங்கவிற்காக சேர்த்துக்கொள்ளப்பட்டார்.
# எட்டாம் இராமவர்மா

**எட்டாம் இராம வர்மா** (Rama Varma VIII) (இறப்பு: 1790 ஆகத்து 16) என்பவர் 1775 முதல் 1790இல் தான் இறக்கும் வரை கொச்சி இராச்சியத்தை ஆண்ட ஒரு இந்திய மன்னராவார்.
# எட்டாம் இராமவர்மா

## ஆட்சி

எட்டாம் இராம வர்மா இரண்டாம் கேரள வர்மாவின் தம்பி ஆவார். மேலும், 1775இல் அவரது மரணத்திற்குப் பின்னர் அரியணையில் ஏறினார். இவர் தனது ஆட்சியின் போது எந்தவொரு அதிகாரமுமில்லாமல் இருந்தார். ஏனெனில் இந்த இராச்சியம் பெரும்பாலும் மைசூர் அரசின் ஐதர் அலியின் கீழ் ஒரு கைப்பாவை மாநிலமாக இருந்தது. இராம வர்மாவின் ஆட்சிக் காலத்தில், முஸ்லிம் படைத்தளபதி சர்தார் கான் கொச்சி நகரைக் கைப்பற்றி திருச்சூரில் தனது இல்லத்தை நிறுவினார்.
# எட்டாம் இராமவர்மா

## இறப்பு

இவர், 1790 ஆகத்து 16 அன்று பெரியம்மை நோயினால் இறந்தார். இவருக்குப் பின் இவரது மருமகன் சக்தன் தம்புரான் அரியணைக்கு வந்தார்.
# பத்தாம் இராம வர்மா

**பத்தாம் இராம வர்மா** (Rama Varma X) (இறப்பு: 1809 சனவரி) இவர் 1805 முதல் 1809 வரை கொச்சி இராச்சியத்தை ஆண்ட ஒரு இந்திய மன்னராவார்.
# பத்தாம் இராம வர்மா

## குடும்பம்

இவர், சக்தன் தம்புரானின் தாயின் தங்கையின் மகனாவார். (பிரபலமாக சித்தம்மா தம்புரான் என்று அழைக்கப்பட்டார்). 1805 இல் சக்தன் தம்புரான் இறந்த பின்னர் பின்பதவிக்கு வந்தார்.
# பத்தாம் இராம வர்மா

## ஆட்சி

இவர் பொதுவாக ஒரு தாராள மனப்பான்மை உடையவர். திறமையற்ற மன்னர் என்று நினைவுகூரப்படுகிறார்.
இவர், ஒரு சிறந்த எழுத்தாளராவார். மேலும் சுந்தரகாண்ட புராணத்தை மலையாளத்தில் எழுதினார்.
# பத்தாம் இராம வர்மா

## இறப்பு

இவர் 1809 சனவரியில் வெள்ளரப்பள்ளி அரண்மனையில் இறந்தார்.
# மூன்றாம் கேரள வர்மன்

**மூன்றாம் கேரள வர்மன்** (Kerala Varma III) (இறப்பு: 1828 ஆகத்து) விருளம் தம்புரான் எனப் பிரபலமாக அழைக்கப்படும் இவர், 1809 முதல் 1828 வரை கொச்சி இராச்சியத்தை ஆண்ட ஒரு இந்திய மன்னனாவார். . 1809 மே 6 ஆம் தேதி இவரது ஆட்சியில் பிரிட்டிசாரின் ஆதிக்கம் உறுதி செய்யப்பட்டது.
# மூன்றாம் கேரள வர்மன்

## ஆட்சி

இவர், தனது சகோதரர் பத்தாம் இராம வர்மா 1809 சனவரியில் இறந்தவுடன் அரியணையில் ஏறினார். இவர் பதவிக்கு வந்த நான்கு மாதங்களுக்குப் பிறகு, கொச்சி மீதான பிரிட்டிசு பாதுகாவலர் உறுதிசெய்யப்பட்டு, இந்த இராச்சியம் பிரிட்டிசு இந்தியாவின் ஒரு சுதேச அரசாக சேர்க்கப்பட்டது.  
இவரது ஆட்சியின் ஆரம்ப பகுதி பிரிட்டிசு தலையீட்டிற்கு எதிராக கொச்சி மன்னனிடம் பிரதம அமைச்சராக இருந்த பாளையத்து அச்சன் கோவிந்தன் மேனனின் கிளர்ச்சியைக் கண்டது. கோவிந்தன் மேனன் இறுதியில் கைது செய்யப்பட்டு பின்னர் சென்னைக்கும் பின்னர், மும்பைக்கும் நாடு கடத்தப்பட்டார் . அவர் 1832 இல் சிறைப்பிடிக்கப்பட்டார். கோவிந்தன் மேனனுக்கு பதிலாக திவானாக குஞ்ஞிகிருஷ்ணன் மேனன் (1809–12) நியமிக்கப்பட்டார். அவருக்குப் பின் ஜான் முன்ரோ (1812–15) மற்றும் சேசகிரி ராவ் (1815–30) ஆகியோர் அப்பதவிக்கு வந்தனர். மேலஞ்சேரி, திருப்பூணித்துறை, ஆலப்புழா ஆகிய பகுதிகளில் கிளர்ச்சிகளைத் தடுக்க பிரிட்டிசு துருப்புக்கள் காவலில் வைக்கப்பட்டன. படைகள் 1809 அக்டோபர் வரை இருந்தன. 1814 ஆம் ஆண்டு ஏற்பட்ட ஒரு ஒப்பந்தந்தம் மூலம் கொச்சி நகரம் ஆங்கிலேயர்களிடம் ஒப்படைக்கப்பட்டது. கொச்சியில் ஒரு மாவட்ட நீதிமன்றம் 1812 முதல் 1817 வரை செயல்பட்டது.  
கேரள வர்மாவுக்கு தத்துவத்தில் ஆழ்ந்த ஆர்வம் இருந்தது. ஆகத்து 1828 இல் இவர் இறந்தார். இவருக்குப் பின்னர் இவரது மருமகன் பதினோறாம் இராமவர்மா ஆட்சிக்கு வந்தார்.
# அஜய் யாதவ்

**அஜய் யாதவ்** (*Ajay Yadav*)(பிறப்பு 18 டிசம்பர் 1986) இந்திய துடுப்பாட்ட வீரர் ஆவார். இவர் 2017ல் இந்தியாவில் உள்நாட்டு முதல் தர துடுப்பாட்ட போட்டியான ரஞ்சிக் கோப்பையில் ஜார்க்கண்ட் அணிக்காக விளையாடியுள்ளார். இவர் வலது கை துடுப்பாட்ட மற்றும் வலது கை நடுத்தர வேகப் பந்து வீச்சாளர் ஆவார்.  
யாதவ் ஜார்க்கண்ட் அணிக்காக இரண்டு இருபது-20 போட்டிகளில் விளையாடியுள்ளார்.
# அஜய் யாதவ்

## தனிப்பட்ட வாழ்க்கை

யாதவின் பெற்றோர் இளம் வயதிலேயே இறந்துவிட்டனர். இவர் இவரது குடும்ப பால் தொழிலைத் தொடர்ந்து வருகிறார்.
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

**மார்வெல் திரைப் பிரபஞ்சத்தின் தொடர்கள்** என்பது மார்வெல் காமிக்ஸ் வெளியீடுகளில் தோன்றும் கதாபாத்திரங்களை அடிப்படையாகக் கொண்ட அமெரிக்க நாட்டு மீநாயகன் தொலைக்காட்சி தொடர் ஆகும். அவை மார்வெல் திரைப் பிரபஞ்சத் திரைப்படங்களில் இருந்து தயாரிக்கப்பட்டுள்ளது.  
2010 ஆம் ஆண்டில் மார்வெல் தொலைக்காட்சியை உருவாக்கிய பின்னர் மார்வெல் திரைப் பிரபஞ்சம் முதன்முதலில் தொலைக்காட்சிக்கு விரிவடைந்தது. அத்துடன் ஏபிசி நிறுவனத்துடன் கையொப்பம் செய்யப்பட்டு ஏபிசி ஸ்டுடியோஸ் மூலம் செப்டம்பர் 2013 முதல் அக்டோபர் 2020 வரை 12 தொடர்களை உருவாக்கியது. இவை ஏபிசி மற்றும் ஃப்ரீஃபார்ம் போன்ற தொலைக்காட்சியிலும் நெற்ஃபிளிக்சு மற்றும் ஹுலு போன்ற இணையதளத்திலும் ஒளிபரப்பப்பட்டது. முக்கிய ஏபிசி தொலைக்காட்சி தொடர்கள் திரைப்படங்களில் தோன்றிய கதாபாத்திரைகளை மையமாக வைத்து உருவாக்கப்பட்டடுள்ளது. அவை 'மார்வெல் ஹீரோஸ்' தொடர் என குறிப்பிடப்பட்டன. நெற்ஃபிளிக்சு இணையத்துக்காக தயாரிக்கப்பட்ட தொடர் குழுவை "மார்வெல் நைட்ஸ்" தொடர் என்று அழைக்கப்பட்டது. ஃப்ரீஃபார்ம் மற்றும் ஹுலுவுக்காக இளம் வயதுவந்தோரை கவனம் செலுத்தி தொடர்கள் தயாரிக்கப்பட்டன. இது 2019 டிசம்பரில் மார்வெல் தொலைக்காட்சி மூடப்படுவதற்கு முன்னர் 'அட்வென்ச்சர் இன் ஃபியர்' தொடர் குழு என்று அழைக்கப்பட்டது.  
திரைப்படங்களுக்குப் பின்னால் உள்ள தயாரிப்பு ஸ்டுடியோவான மார்வெல் ஸ்டுடியோ என்ற நிறுவனம் 2018 ஆம் ஆண்டில் டிஸ்னி+ என்ற கோரிய நேரத்து ஒளிதம் சேவைக்காக தங்கள் சொந்தத் தொடரைத் தயாரிக்கத் தொடங்கியது, இதில் முதலாவது தொடர் ஜனவரி 2021 இல் திரையிட திட்டமிடப்பட்டுள்ளது. இந்த நிறுவனத்தில் இருந்து குறைந்தது பதினொரு தொடர்கள் தயாரிக்கப்படுகின்றது. இவை படங்களிலிருந்து வரும் துணைக் கதாபாத்திரங்களை மையமாக வைத்து உருவாக்கப்படுகின்றது. இவை மார்வெல் தொலைக்காட்சித் தொடர்களைக் காட்டிலும் மிகப் பெரிய பொருள் செலவை கொண்டுள்ளன, மேலும் மார்வெல் தொலைக்காட்சித் தொடர்கள் என்று இல்லாத வகையில் மார்வெல் திரைப் பிரபஞ்சத் திரைப்படங்களுடன் ஒன்றோடொன்று இணைகின்றன.
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## வளர்ச்சி

ஜூன் 2010 இல் ஜெப் லோப் என்பவரை தலைவராக நியமிக்கப்பட்டு மார்வெல் தொலைக்காட்சி தொடங்கப்பட்டது. பின்னர் மார்வெல் திரைப் பிரபஞ்சத்தின் திரைப்பட உரிமையினால் ஈர்க்கப்பட்ட பல தொலைக்காட்சித் தொடர்கள் தயாரிக்கப்பட்டது. ஆகஸ்ட் 2015 இல் மார்வெல் ஸ்டுடியோஸ் நிறுவனம் த வால்ட் டிஸ்னி ஸ்டுடியோஸ் உடன் ஒருங்கிணைக்கப்பட்டது.  
இது மார்வெல் திரைப்படம் மற்றும் தொலைக்காட்சிப் பிரிவுகளுக்கு இடையே இருக்கும் பிளவுகளை விரிவுபடுத்துவதாகக் காணப்பட்டது, மேலும் இந்தத் தொடரின் நிகழ்வுகள் மற்றும் கதாபாத்திரங்கள் மார்வெல் திரைப் பிரபஞ்சத்தின் திரைப்படங்களுடன் ஒத்துப்போகாதவாறு எடுக்கப்பட்டதுள்ளது. அதே நேரத்தில் மார்வெல் ஸ்டுடியோவின் குறிப்பிடத்தக்க ஈடுபாட்டைக் கொண்டிருந்த ஒரே மார்வெல் தொலைக்காட்சித் தொடர் ஏஜென்ட் கார்ட்டர் ஆகும். இது கேப்டன் அமெரிக்கா: முதல் அவெஞ்சர் என்ற திரைப்படத்தில் நடித்த பெக்கி கார்ட்டர் என்பவரின் கதாபாத்திரத்தை மையமாக வைத்து உருவாக்கப்பட்டதுள்ளது என்பது குறிப்பிடத்தக்கது.  
செப்டம்பர் 2018 வாக்கில் மார்வெல் ஸ்டுடியோஸ் டிஸ்னியின் புதிய ஓடிடி தளமான டிஸ்னி+ க்காக பல வரையறுக்கப்பட்ட தொடர்களை உருவாக்கி வருகிறது.
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மார்வெல் தொலைக்காட்சி

### ஏபிசி தொடர்கள்

மார்வெல் திரைப் பிரபஞ்சத்தின் ஒரு பகுதியாக மார்வெல் தொலைக்காட்சி உருவாக்கிய முதல் தொலைக்காட்சித் தொடர் ஏஜென்ட்ஸ் ஒப் ஷீல்ட் ஆகும். இது ஆகஸ்ட் 2012 இல் ஏபிசி தொலைக்காட்சியில் ஒளிபரப்பானது. சனவரி 2014 இல் ஏஜென்ட் கார்ட்டர் தொடர் அறிவிக்கப்பட்டு, இரண்டு பருவங்களாக ஒளிபரப்பானது.  
| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |
| --- | --- | --- |
| 2 | 23 செப்டம்பர் 2014 | 14 மே 2015 |
| 3 | 29 செப்டம்பர் 2015 | 17 மே 2016 |
| 4 | 20 செப்டம்பர் 2016 | 16 மே 2017 |
| 5 | 1 டிசம்பர் 2017 | 18 மே 2018 |
| 13 | 10 மே 2019 | 2 ஆகஸ்ட் 2019 |
| 7 | 27 மே 2020 | 12 ஆகஸ்ட் 2020 |
| 10 | 19 ஜனவரி 2016 | 1 மார்ச் 2016 |
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மார்வெல் தொலைக்காட்சி

### நெற்ஃபிளிக்சு தொடர்கள்

அக்டோபர் 2013 வாக்கில், மார்வெல் நிறுவனம் நெற்ஃபிளிக்சு மற்றும் அமேசான் பிரைம் வீடியோ போன்ற ஓடிடித் தளத்திற்கு தொடர்களை தயாரிக்க தங்களின் ஆர்வத்தை வெளிப்படுத்தும் வகையில் நான்கு நாடகத் தொடர்களும் மற்றும் குறும்தொடர்களும் கோரிய நேரத்து ஒளித சேவைகள் கீழ் தயாரிக்க முன் வந்தது. அதை தொடர்ந்து டேர்டெவில், ஜெசிகா ஜோன்சு, அயன் பிஸ்ட் மற்றும் லூக் கேஜ் ஆகியவற்றின் அடிப்படையில் நேரடி தொடர்களை நெற்ஃபிளிக்சு வழங்குவதாக டிஸ்னி அடுத்த மாதம் அறிவித்தது.  
வெற்றிகரமாக ஐந்து ஆண்டுகளுக்கு மேல் மார்வெல் தொடர்கள் ஒளிபரப்பிய பின்னர், நெற்ஃபிளிக்சு அனைத்து தொடர்களையும் பிப்ரவரி 2019 இறுதிக்குள் ரத்து செய்தது, ஆனால் தற்போதுள்ள பருவங்களை தொடர்ந்தும் பார்க்க முடியும். இந்த தொடர்கள் ரத்து செய்யப்பட்டதைத் தொடர்ந்து குறைந்தது இரண்டு ஆண்டுகளுக்கு நெற்ஃபிளிக்சு அல்லாத தொடர்கள் அல்லது திரைப்படங்களில் இந்த கதாபாத்திரங்கள் தோன்ற முடியாது என்பது குறிப்பிடத்தக்கது.  
| 1 | நெற்ஃபிளிக்சு |  |
| --- | --- | --- |
| 2 | 18 மார்ச் 2016 |  |
| 3 | 19 அக்டோபர் 2018 |  |
| 2 | 8 மார்ச் 2018 |  |
| 3 | 14 ஜூன் 2019 |  |
| 2 | 22 ஜூன் 2018 |  |
| 2 | 7 செப்டம்பர் 2018 |  |
| 2 | 18 ஜனவரி 2019 | } |
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மார்வெல் தொலைக்காட்சி

### இளம் வயதுவந்தோருக்கான தொடர்கள்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |  |
| --- | --- | --- |
| 2
! 13 | 21 டிசம்பர் 2018 |  |
| 3
! 10 | 13 டிசம்பர் 2019 |  |
| 1 | 4 ஏப்ரல் 2019 | 30 மே 2019 |
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மார்வெல் தொலைக்காட்சி

### பயம் நிறைந்த சாகசத் தொடர்கள்

| 1 | ஹுலு |
| --- | --- |
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மார்வெல் ஸ்டுடியோஸ்

### நான்காம் கட்டம்

நான்காம் கட்டத்தில் உள்ள அனைத்து தொடர்களும் டிஸ்னி+ இல் வெளியிடப்படுகின்றன.  
| முதலில் ஒளிபரப்பப்பட்டது | கடைசியாக ஒளிபரப்பப்பட்டது |
| --- | --- |
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மார்வெல் ஸ்டுடியோஸ்

### ஐந்தாம் கட்டம்

| முதலில் ஒளிபரப்பப்பட்டது | கடைசியாக ஒளிபரப்பப்பட்டது |
| --- | --- |
# மார்வெல் திரைப் பிரபஞ்ச தொலைக்காட்சி தொடர்களின் பட்டியல்

## மேலும் பார்க்க

- மார்வெல் திரைப் பிரபஞ்சத் திரைப்படங்களின் பட்டியல்
# மீநாயகன் புனைகதை

**மீநாயகன் புனைகதை** அல்லது **சூப்பர்ஹீரோ புனைகதை** (Superhero fiction) என்பது மீநாயகன்கள் என்று அழைக்கப்படும் தனித்துவப்பட்ட ஆடை அணிந்து குற்றங்களுக்கு எதிராக சாகசங்கள், ஆளுமைகள் மற்றும் இயற்கைக்கு அப்பாற்பட்ட சக்திகளைக் கொண்டுள்ள புனைகதைகளின் வகையாகும். இவர்களின் பாத்திரம் தங்கள் பிரபஞ்சத்திற்கு சூப்பர் வில்லன்களிடமிருந்து ஏற்படும் தீமையை எதிர்த்துப் போராடுவதற்கும், பொதுமக்களைப் பாதுகாப்பதற்கும் அர்ப்பணிக்கப்பட்டுள்ளது. இது பொதுவாக அமெரிக்க காமிக் புத்தகங்களுடன் தொடர்புடையது, இருப்பினும் இது தழுவல்கள் மற்றும் அசல் படைப்புகள் மூலம் பிற ஊடகங்களில் விரிவடைந்துள்ளது.
# மீநாயகன் புனைகதை

## திரைப்படம்

1940 களில் சூப்பர் மீநாயகன் திரைப்படம் குழந்தைகளை இலக்காகக் கொண்டு சனிக்கிழமை திரைப்பட சீரியல்களாகத் தொடங்கின, காமிக் புத்தக சூப்பர் ஹீரோவின் முதல் திரைப்படத் தழுவல் 1941 இல் 'தி அட்வென்ச்சர்ஸ் ஆஃப் கேப்டன் மார்வெல் ' ஆகும்.
# மீநாயகன் புனைகதை

## தொலைக்காட்சி தொடர்கள்

பல நேரடி அதிரடி மீநாயகன் நிகழ்ச்சிகள் 1950 களின் முற்பகுதியிலிருந்து 1970 களின் பிற்பகுதி வரை ஒளிபரப்பப்பட்டன. ஜார்ஜ் ரீவ்ஸ் நடித்த 'அட்வென்ச்சர்ஸ் ஆஃப் சூப்பர்மேன்', அதிரடி-நகைச்சுவை தொடரான 'பேட்மேன்' போன்ற தொடர்கள் ஒளிபரப்பானது.
# டிஸ்னி+

**டிஸ்னி+** (Disney+) என்பது ஒரு அமெரிக்க நாட்டு வால்ட் டிஸ்னி நிறுவனதிற்கு சொந்தமான கோரிய நேரத்து ஒளித ஓடிடி ஊடக ஓடை சேவை ஆகும். இந்த சேவை முதன்மையாக த வால்ட் டிஸ்னி ஸ்டுடியோஸ் மற்றும் வால்ட் டிஸ்னி தொலைக்காட்சி தயாரித்த திரைப்படங்கள் மற்றும் தொலைக்காட்சித் தொடர்களை விநியோகிக்கிறது. இது டிஸ்னி, பிக்சார், மார்வெல், ஸ்டார் வார்ஸ், நேஷனல் ஜியாகிரபிக் மற்றும் ஸ்டார் போன்ற தயாரிப்புகளின் உள்ளடக்கத்தையும் விளம்பரப்படுத்துகிறது. அசல் படங்கள் மற்றும் தொலைக்காட்சித் தொடர்களும் டிஸ்னி+ இல் விநியோகிக்கப்படுகின்றன.  
டிஸ்னி+ நவம்பர் 12, 2019 அன்று அமெரிக்கா, கனடா மற்றும் நெதர்லாந்தில் அறிமுகமானது, மேலும் ஒரு வாரம் கழித்து ஆஸ்திரேலியா, நியூசிலாந்து மற்றும் புவேர்ட்டோ ரிக்கோ வரை விரிவடைந்தது. இது தேர்ந்தெடுக்கப்பட்ட ஐரோப்பிய நாடுகளில் மார்ச் 2020 இல் மற்றும் இந்தியாவில் ஏப்ரல் மாதத்தில் டிஸ்னியின் ஹாட்ஸ்டார் சேவை மூலம் கிடைத்தது, இது டிஸ்னி+ ஹாட் ஸ்டார் என மறுபெயரிடப்பட்டது. கூடுதல் ஐரோப்பிய நாடுகள் 2020 செப்டம்பரில் சேவையைப் பெற்றன, இந்த சேவை நவம்பர் 2020 இல் லத்தீன் அமெரிக்காவிற்கு விரிவடைந்தது. அங்கு நேர்மறையான வரவேற்பை பெற்று மற்றும் தொழில்நுட்ப சிக்கல்களாலும் விமர்சிக்கப்பட்டது. இது திரைப்படங்கள் மற்றும் தொலைக்காட்சி நிகழ்ச்சிகளில் செய்யப்பட்ட மாற்றங்களால் ஊடக கவனத்தை ஈர்த்தது. டிஸ்னி+ அதன் முதல் நாள் செயல்பாட்டின் முடிவில் பத்து மில்லியன் பயனர்கள் சந்தாவில் சேர்ந்துள்ளனர். இந்த சேவையில் 2020 டிசம்பர் 2 ஆம் தேதி வரை 86.8 மில்லியன் சந்தாதாரர்கள் பெற்று இருந்தது.
# டிஸ்னி+

## வரலாறு

2015 ஆம் ஆண்டின் பிற்பகுதியில் ஊடக ஓடை சேவையை சோதிக்க 'டிஸ்னி லைஃப்' என்ற பெயரில் ஐக்கிய இராச்சியத்தில் தொடங்கப்பட்டது. இது இறுதியில் மார்ச் 24, 2020 அன்று 'டிஸ்னி+' என்ற பெயரில் மாற்றப்பட்டது.
# டிஸ்னி+

## நாடு வாரியாக

**ஸ்கை**  
| ஹாட் ஸ்டார் |  |
| --- | --- |
| கெனால்+ |  |
| பிரெஞ்சு மேற்கிந்திய தீவுகள் | கெனால்+ |
| கெனால்+ மயோட் |  |
| கெனால்+ மாரிஸ் |  |
| விசா |  |
| குளோபோபிளே, பிராடெஸ்கோ, நெக்ஸ்ட், மெர்கடோ லிவ்ரே மற்றும் விவோ |  |
| கரிபியன் | விசா |
| விசா |  |
| விசா |  |
| விசா |  |
| விசா |  |
| விசா |  |
| விசா |  |
| விசா |  |
| இஸி டெலிகாம் மற்றும் மெர்கடோலிப்ரே |  |
| விசா |  |
| விசா |  |
| விசா |  |
| விசா |  |
| விசா |  |
| } |  |
# சூர்யகுமார் யாதவ்

**சூர்யகுமார் அசோக் யாதவ்** *(Suryakumar Ashok Yadav)* (பிறப்பு: செப்டம்பர் 14, 1990) இந்திய துடுப்பாட்ட வீரர் மற்றும் மும்பை இந்தியன்ஸ் அணிக்காக விளையாடும் ஐ.பி.எல் வீரர் ஆவார். இவர் ஒரு வலது கை மட்டையாட்டக்காரர் மற்றும் அவ்வப்போது வலது கை நடுத்தர வேகப் பந்து வீச்சாளர் ஆவார். இவர் முன்பு கொல்கத்தா நைட் ரைடர்ஸ் அணிக்காக விளையாடினார். சூரியகுமார் யாதவ் 14 மார்ச் 2021 அன்று இங்கிலாந்துக்கு எதிராக இந்திய துடுப்பாட்ட அணிக்காக தனது இருபது-20 பன்னாட்டுப் போட்டியில் அறிமுகமானார். இவரது துடுப்பாட்ட எண் 77.
# சூர்யகுமார் யாதவ்

## ஆரம்ப கால வாழ்க்கை

ஒரு நடுத்தர குடும்பத்தில், யாதவ் மகாராஷ்டிராவின் தெருக்களில் விளையாடும்போது தனது திறமைகளை வளர்த்துக்கொண்டார். துடுப்பாட்ட விளையாட்டின் மீதான இவரது ஆர்வத்தைக் கண்ட இவரது தந்தை, இவரை செம்பூரில் உள்ள பார்க் காலனியில் உள்ள துடுப்பாட்ட முகாமில் சேர்த்தார்.  
12 வயதில், இவரது பயிற்சியாளர் எச்.எஸ். காமத் யாதவ் விளையாட்டின் மீது கொண்ட அர்ப்பணிப்பைக் கண்டார். இவரைச் சிறந்த வீரராக வெற்றிபெற ஊக்கப்படுத்தினார். பின்னர் இவர் எல்ஃப் வெங்சர்கர் பயிற்சி நிறுவனத்தில் சேர்ந்தார். அங்கு இவருக்கு திலீப் வெங்சர்கர் வழிகாட்டினார். பின்னர் யாதவ் மும்பையின் அனைத்து வயதுக் குழு போட்டிகளிலும் விளையாடினார்.  
யாதவ், 2017-ல் தேவிசா செட்டியை திருமணம் செய்து கொண்டார். யாதவ் தேவிசா செட்டியினை ஒரு கல்லூரி விழாவில் சந்தித்தார். செட்டி நடன பயிற்சியாளர் ஆவார்.
# சூர்யகுமார் யாதவ்

## தொழில்

சூரியகுமார் யாதவ் 2010-11 ரஞ்சி ஆட்டத்தில் டெல்லிக்கு எதிராகத் தனது முதல் தர விளையாட்டில் அறிமுகமானார். மும்பைக்காக 73 ஓட்டங்களைக் குவித்த இவர் மும்பையின் முதல் பாதியாட்டத்தில் 50க்கு மேல் ஓட்டங்கள் பெற்ற வீரர் என்ற பெருமையினைப் பெற்றார். இதிலிருந்து தொடர்ந்து இந்த அணியின் வெற்றியில் முக்கியப் பங்குவகித்து வருகின்றார். அக்டோபர் 2018இல், 2018–19 தியோதர் கோப்பைக்கான இந்தியா சி அணியிலும் அக்டோபர் 2019இல், 2019–20 தியோதர் கோப்பைக்கான இந்தியா சி அணியிலும் இடம் பெற்றார். .
2020-21-ல் செய்யது முஷ்டாக் அலி கோப்பைக்கான போட்டியில் மும்பை கிரிக்கெட் அணியின் தலைவராக இருந்தார்.
# சூர்யகுமார் யாதவ்

## இந்தியன் பிரீமியர் லீக்

இவரது திறமையின் காரணமாக 2012 இந்தியன் பிரீமியர் லீக் போட்டியில் மும்பை இந்தியன்ஸிடமிருந்து ஐபிஎல் ஒப்பந்தத்தைப் பெற்றார். மூத்த வீரர்கள் சச்சின் டெண்டுல்கர், ரோஹித் சர்மா மற்றும் கீரோன் பொல்லார்ட் ஆகியோர் அணியிலிருந்ததால் இவருக்கு இந்த சீசன் முழுவதும் களத்தில் விளையாட வாய்ப்பு வழங்கப்படவில்லை.  
இளம் வீரர்களின் திறமைகளை மையமாகக் கொண்டு அணியை மீண்டும் உருவாக்க முயன்றததால், இவரை 2014 ஐபிஎல் ஏலத்தில் கொல்கத்தா நைட் ரைடர்ஸ் நிறுவனத்தினர் வாங்கினார். ஈடன் கார்டனில் மும்பை இந்தியன்ஸுக்கு எதிராக ஐபிஎல் 2015இல் ஒரு போட்டியில் 20 பந்து 46ஐ ஓட்டங்களை ஐந்து சிக்ஸர்களுடன் அணிக்கு வெற்றி தேடித் தந்தபோது தலைப்புச் செய்தியானார்.  
அணியின் துணைத் தலைவராகப் பொறுப்பேற்ற இவர் ஐபிஎல் 7வது பதிப்பில் அனைத்து போட்டிகளிலும் விளையாடினார்.  
2018 ஐபிஎல் ஏலத்தில் மும்பை இந்தியன்ஸ் அணியினரால் ரூபாய் 3.2 கோடிக்கு வாங்கப்பட்ட இவர் மிகவும் மதிப்புமிக்க வீரர் ஆவார்.  
மும்பை இந்தியன் அணிக்காச் சிறப்பாக விளையாடிய பிறகு, இவர் 2022 சீசன் மெகா ஏலத்திற்கு முன் 8 கோடி ரூபாய்க்கு தக்கவைக்கப்பட்டார். இருப்பினும், இவரது இடது முன்கையில் ஏற்பட்ட காயம் காரணமாக இவர் ஐபிஎல் 2022 போட்டிகளிலிருந்து வெளியேறினார்.  
மும்பை இந்தியன் அணி ஐபிஎல் 2023-ல் யாதவை 8 கோடி இந்திய ரூபாய்க்கு தக்கவைத்துக் கொண்டது. பன்னாட்டு துடுப்பாட்ட வரிசையில் முதல் நிலை இருபது20 துடுப்பாட்டக் காரராகத் தரவரிசைப்படுத்தப்பட்டார். 2022ஆம் ஆண்டின் ஆண்கள் கிரிக்கெட் வீரர் விருது வழங்கப்பட்டது. இவர் இபிலீ 2023-ன் மிகவும் மதிப்புமிக்க வீரர்களில் ஒருவராக இருந்தார். பொல்லார்டின் ஓய்விற்குப் பின்னர், இபிலீ 2023ல் மும்பை இந்தியன் அணியின் துணைத் தலைவராக நியமிக்கப்பட்டார்.  
மே 12, 2023 அன்று குஜராத் டைட்டன்ஸ் அணிக்கு எதிராக தனது முதல் இபிலீ நூறு ஓட்டங்களை எடுத்தார்.
# சூர்யகுமார் யாதவ்

## பன்னாட்டு ஒரு நாள் போட்டி

பிப்ரவரி 2021இல், இங்கிலாந்திற்கு எதிரான தொடருக்கான இந்தியாவின் இருபது-20 பன்னாட்டு (இ20) அணியில் இவரது பெயர் இடம்பெற்றது. இது இந்திய கிரிக்கெட் அணிக்கு இவரது முதல் பன்னாட்டு அழைப்பு ஆகும். இவர் மார்ச் 20, 2021 அன்று இங்கிலாந்துக்கு எதிராக இந்தியாவுக்காக தனது இ20 போட்டியில் அறிமுகமானார்.1 பின்னர் மார்ச் 18 அன்று தொடரின் நான்காவது ஆட்டத்தில் விளையாட முதல் வாய்ப்பைப் பெற்றார், மேலும் பன்னாட்டு துடுப்பாட்டப் போட்டியில் இவர் எதிர்கொண்ட முதல் பந்தி 6 ஓட்டங்கள் எடுத்தார். இ20 பன்னாட்டுப் போட்டியில் அறிமுக பந்தில் 6 ஓட்டங்கள் எடுத்த முதல் இந்தியரானார். மேலும் அரை சதம் அடித்த வீரர் என்ற பெருமையினையும் பெற்றார். அடுத்த நாள், இங்கிலாந்துக்கு எதிரான தொடருக்கான இந்தியாவின் ஒருநாள் பன்னாட்டு (ஒருநாள்) அணியில் இவர் இடம் பெற்றார். மூன்றாவது இடத்தில் விளையாடும் இவரது விளையாட்டு செயல்திறன் இவரை "எக்ஸ் காரணி" வீரராக விவரிக்க வழிவகுத்தது.  
ஜூன் 2021இல், இலங்கைக்கு எதிரான தொடருக்காக இந்தியாவின் ஒருநாள் பன்னாட்டு மற்றும் இருபது-20 பன்னாட்டு (இ20) அணிகளில் இவர் சேர்க்கப்பட்டார். இந்தியா இத்தொடரினை 3-2 என்ற வெற்றி அடிப்படையில் கைப்பற்றிய போது சூரியக்குமார் தொடர் நாயகனாக அறிவிக்கப்பட்டார்.  
சூலை 2021-ல், இங்கிலாந்துக்கு எதிரான தொடருக்கான இந்தியாவின் தேர்வுத் துடுப்பாட்ட அணிக்கு மாற்று வீரராக யாதவ் அழைக்கப்பட்டார். செப்டம்பர் 2021-ல், யாதவ் 2021 பன்னாட்டு 2021 ஐசிசி ஆண்கள் இருபது20 உலகக்கிண்ண இந்திய அணியில் இடம்பிடித்தார். நவம்பரில், நியூசிலாந்துக்கு எதிரான தொடருக்கான இந்தியாவின் தேர்வுத் துடுப்பாட்ட அணியில் யாதவ் சேர்க்கப்பட்டார்.  
சூன் 2022-ல், அயர்லாந்துக்கு எதிரான இருபது 20 தொடருக்கான இந்திய அணியில் இவர் இடம் பெற்றார். சூலை 2022-ல், இங்கிலாந்தின் நாட்டிங்ஹாமில் உள்ள டிரெண்ட் பிரிட்ஜில் இங்கிலாந்துக்கு எதிராக யாதவ் தனது முதல் இருபது20 ஆட்ட நூறு ஓட்டங்களை (117) 55 பந்துகளில் பெற்றார். இருபது-20 போட்டியில் சதம் அடித்த 5வது இந்திய வீரர் இவர். 4வது அல்லது அதற்கும் குறைவாக வரிசையில் துடுப்பெடுத்தாடி சாதனை படைத்த 2வது வீரர் ஆவார்.  
அக்டோபர் 2022-ல், தென்னாப்பிரிக்காக்கு எதிராக 573 பந்துகளில் 1000 ஓட்டங்களை எட்டியதன் மூலம், இ20யில் 1000 ஓட்டங்களை கடந்த வேகமான துடுப்பாட்டகாரர் ஆனார்.  
30 அக்டோபர் 2022 அன்று, யாதவ் பன்னாட்டு துடுப்பாட்ட இருபது20 போட்டி துடுப்பாட்டக்காரர்களுக்கான தரவரிசையில் முதல் இடத்தைப் பிடித்தார்.
# சூர்யகுமார் யாதவ்

## பன்னாட்டு ஒரு நாள் போட்டி

### 2022 ஐசிசி ஆண்கள் இருபது20 உலகக்கிண்ணம்

27 அக்டோபர் 2022 அன்று, யாதவ், இருபது20 உலகக் கோப்பையில் இந்திய துடுப்பாட்டக்காரர்களில் நான்காவது அதிவேக அரைசதத்தையும், இருபது20 உலகக் கோப்பையில் தனது முதல் 50 ஓட்டங்களை, சிட்னி துடுப்பாட்ட மைதானத்தில் நெதர்லாந்துக்கு எதிராக 25 பந்துகளில் எட்டினார்.
# சூர்யகுமார் யாதவ்

## சாதனை

6 நவம்பர் 2022 அன்று, ஒரு நாட்காட்டி ஆண்டில் ஆயிரம் ஓட்டங்களை பன்னாட்டு இருபது20 போட்டியில் அடித்த முதல் இந்தியர் என்ற பெருமையை சூரியகுமார் யாதவ் பெற்றார்.
# விக்கிப்பீடியா:Statistics/weekly/3-Jan-2021
# பதினோறாம் இராம வர்மா

**பதினோறாம் இராம வர்மா** (Rama Varma XI) (இறப்பு: நவம்பர் 1837) இவர் 1828 முதல் 1837 வரை கொச்சி இராச்சியத்தை ஆண்ட ஒரு இந்திய மன்னராவார்.
# பதினோறாம் இராம வர்மா

## ஆட்சி

இவர், மூன்றாம் கேரள வர்மனின் மருமகன் ஆவார். 1828 ஆகத்து மாத்தில் அவர் இறந்தபோது இவர் அரியணையில் ஏறினார். இவர் பதவியேற்ற உடனேயே, இவரிடம் கருத்து வேறுபாடு கொண்டிருந்த பிரதம அமைச்சரான (திவான்) சேசகிரி ராவ் 1830 இல் வெளியேறினார். அவருக்குப் பின்னர், எடமனை சங்கர மேனன் என்பவர் பிரதம அமைச்சராக நியமிக்கப்பட்டார். ஆனால் ஊழல் குற்றச்சாட்டின் பேரில் இவரும் 1834 அக்டோபரில் பணிநீக்கம் செய்யப்பட்டு சிறையில் அடைக்கப்பட்டார். இவருக்கு பதிலாக வெங்கட சுப்பராயன் என்பவர் திவானாக நியமிக்கப்பட்டார்.
# பதினோறாம் இராம வர்மா

## இறப்பு

ஒன்பது ஆண்டு கால ஆட்சிக்குப் பின்னர் இவர், 1837 நவம்பரில் இறந்தார்.
# பதிமூன்றாம் இராம வர்மா

**பதிமூன்றாம் இராம வர்மா** (Rama Varma XIII) (இறப்பு: 1851 சூலை) இவர் 1844 முதல் 1851 வரை கொச்சி இராச்சியத்தை ஆண்ட ஒரு இந்திய மன்னராவார்.
# பதிமூன்றாம் இராம வர்மா

## ஆட்சி

இவர், பனெரென்டாம் இராமவர்மாவின் மருமகனாவார். 184சூனில் ஏற்பட்ட அவரது மரணத்திற்கு பின் அரியணையில் ஏறினார். இவர் அப்போதைய வீட்டுத் தலைவரின் மூதாதையரான எக்காவு தம்புரானின் மகனாவார்.
# பதிமூன்றாம் இராம வர்மா

## இறப்பு

இவர், 1851 சூலையில் இறந்தார்.
# மட்டாஞ்சேரி

**மட்டாஞ்சேரி** (Mattancherry) என்பது இந்தியாவின் கொச்சி நகரில் உள்ள ஒரு பகுதியாகும். இது நகர மையத்திலிருந்து தென்மேற்கில் சுமார் 9 கி.மீ தூரத்தில் உள்ளது. மட்டாஞ்சேரி என்ற பெயர் "ஆஞ்சேரி மட்டம்" என்பதிலிருந்து வந்தது என்று கூறப்படுகிறது. "நம்பூதிரி இல்லமான" இதை பின்னர் வெளிநாட்டு வர்த்தகர்கள் அதை மட்-ஏஞ்சரி என்று உச்சரித்தனர். படிப்படியாக மட்டாஞ்சேரி ஆனது. முந்தைய 'ஏஞ்சேரி மட்டம்' அமைந்த இடம் இப்போது ஒரு தமிழ் பிராமணக் குடியேற்றமாக உள்ளது.
# மட்டாஞ்சேரி

## அரசியல்

மட்டாஞ்சேரி கொச்சி சட்டமன்றத் தொகுதி மற்றும் எர்ணாகுளம் மக்களவைத் தொகுதி ஆகியவற்றின் ஒரு பகுதியாகும்.
# மட்டாஞ்சேரி

## குறிப்பிடத்தக்க இடங்கள்

இந்தியாவின் மிகப் பழமையான யூத தொழுகை கூடமான பரதேசி யூத தொழுகைக் கூடம், மட்டாஞ்சேரி அரண்மனை அருங்காட்சியகம், மட்டாஞ்சேரி பழையனூர் அரச கோயில் ஆகியவை இங்கு அமைந்துள்ளன.
# அல் பாத்தினா பிராந்தியம்

**அல் பாத்தினா** (*Al Batinah Region*, ) என்பது ஓமானின் ஒரு முன்னாள் பிராந்தியமாகும். இது அக்டோபர் 28, 2011 அன்று அல்-பாத்தினா வடக்கு ஆளுநரகம் மற்றும் அல்-பாத்தினா தெற்கு ஆளுநரகம் என இரண்டாக பிரிக்கப்பட்டது.  
ஓமான் வளைகுடா கடற்கரைப் பகுதியில் இப்பிராந்தியமானது ஒரு முக்கியமான இடத்தில் உள்ளது. இது வடக்கில் காட்மத் மலாஹாவிற்கும் தெற்கில் ராஸ் அல்-ஹம்ராவிற்கும் இடையில் அமைந்துள்ளது. மேலும் இதன் மேற்கில் அல் அசார் மலைத்தொடரையும், கிழக்கில் ஓமான் வளைகுடா ஆகியவையும் கொண்டுள்ளது. ஹஜார் மலைகள் மற்றும் கடலுக்கு இடையிலான பசுமையான சமவெளிகளால் ஓமானின் பெரும்பாலான மக்கள் இந்த பிராந்தியத்தில் இருந்தனர்.  
அல் பாத்தினா பிராந்தியத்தில் பன்னிரண்டு மாகாணங்கள் (விலாயத்) இருந்தன. அவை சோஹர், அர் ருஸ்டாக், ஷினாஸ், லிவா, சஹாம், அல்-கபுரா, சுவேக், நக்கால், வாடி அல் மாவில், அல் அவாபி, அல்-முசன்னா, பார்கா ஆகியவை ஆகும். பிராந்தியத்தின் மிகப்பெரிய மாகாணமாக சுவேக் கருதப்படுகிறது.  
சோஹர் நகரமானது பிராந்தியத்தின் தலைநகராக இருந்தது. இது ஒரு கார்னிச், மீன் சூக் மற்றும் ஏராளமான பள்ளிவாசல்களைக் கொண்ட நகரமாகும்.
# அசோக் நகர் மெட்ரோ நிலையம்

**அசோக் நகர் மெற்றோ நிலையம்** சென்னை மெட்ரோவின் 2வது வழிதடமான பச்சை வழித்தடத்தில் உள்ள ஒரு மெட்ரோ இரயில் நிலையமாகும். சென்னை மெட்ரோவின், சென்னை மத்திய மெட்ரோ நிலையம் - பரங்கிமலை தொடருந்து நிலைய பாதையில் நடைபாதை IIல் வரும் உயர்த்தப்பட்ட நிலையமாக உள்ளது. இந்த நிலையம் அசோக் நகர் மற்றும் மாம்பலம் பகுதிகளுக்கு போக்குவரத்து சேவை வழங்குகிறது.
# அசோக் நகர் மெட்ரோ நிலையம்

## வரலாறு

### கட்டுமான வரலாறு

இந்த நிலையத்தை ஒருங்கிணைந்த கட்டமைக்கப்பட்ட கூட்டமைப்பு (சி.சி.சி.எல்) கட்டியது. இந்நிலையத்துடன் கோயம்பேடு, அரும்பாக்கம், மற்றும் வடபழனி ஆகிய நிலையங்கள் சேர்த்து 1,395.4 மில்லியன் செலவில் கட்டப்பட்டது.
# அசோக் நகர் மெட்ரோ நிலையம்

## நிலையம்

அசோக் நகர் மெட்ரோ இரயில் நிலையம் சென்னை மெட்ரோ இரயில் அமைப்பிலுள்ள மிக உயரமான நிலையம் ஆகும். ஆரம்பத்தில் ஒரு தரை தளம், குழல் தளம் மற்றும் மேடைத் தளம் கொண்டிருக்கத் திட்டமிடப்பட்டு பின்னர், நான்கு கூடுதல் தளங்களுடன் ஆறு அடுக்கு கட்டமைப்பாக மாற்றப்பட்டது. அலுவலகங்கள் மற்றும் வணிக நிறுவனங்களுக்கு மாடிகளை வாடகைக்கு விடுவதன் மூலம் வருவாய் ஈட்ட இயலும். இந்நிலையத்தின் உயரம் 40 மீட்டருக்கும் அதிகமாக இருக்கும். இது சென்னை மெற்றோ இரயிலின் முதலாம் கட்டத்தின் இரண்டு தாழ்வாரங்களை (அதாவது, ஆலந்தூர் மெட்ரோ நிலையத்தை விட அதிகமாக இருக்கும். வண்ணாரப்பேட்டை-விமான நிலையம் மற்றும் மத்திய-பரங்கிமலை தொடர்) ஒன்றிணைகின்றது.  
பிற நிலையங்களைப் போலல்லாமல், இந்த நிலையம் 100-அடி சாலையிலிருந்து விலகிக் குடியிருப்பு பகுதியின் நடுவில் சிறிது தொலைவில் அமைந்துள்ளது.
# அசோக் நகர் மெட்ரோ நிலையம்

## நிலையம்

### தளவமைப்பு

| **எல் 1** | மெஸ்ஸானைன் | கட்டணக் கட்டுப்பாடு, நிலைய முகவர், மெட்ரோ கார்டு வழங்கும் இயந்திரங்கள், குறுக்குவழி |
| --- | --- | --- |
| **எல் 2** | <small>பக்க மேடை எண் -1, கதவுகள் இடதுபுறத்தில் திறக்கப்படும்</small> |  |
| <span>**தென்பகுதி**</span> | நோக்கி → பரங்கிமலை தொடருந்து நிலையம் |  |
| <span>**வடபகுதி**</span> | <span>→</span> நோக்கி hen சென்னை மத்திய மெற்றோ நிலையம் |  |
| <small>பக்க மேடை எண் -2, கதவுகள் இடதுபுறத்தில் திறக்கப்படும்</small> |  |  |
| **எல் 2** |  |  |
# அசோக் நகர் மெட்ரோ நிலையம்

## உள்கட்டமைப்பு வசதிகள்

கோயம்பேடு மற்றும் வடபழனி மெட்ரோ நிலையங்களுடன், அசோக் நகர் மெட்ரோ நிலையத்தில் கடைகளும் அலுவலகங்களும் உள்ளன. தீயணைப்பு பாதுகாப்பு நடவடிக்கைகளின் ஒரு பகுதியாக, நிலையத்தில் 50,000 முதல் 100,000 லிட்டர் திறன் கொண்ட நிலத்தடி நீர்த் தொட்டிகள் அமைக்கப்பட்டுள்ளது.  
இந்த நிலையத்தினை உதயம் திரையரங்கினை இணைக்கும் ஸ்கைவாக் உள்ளது.
# அசோக் நகர் மெட்ரோ நிலையம்

## இணைப்புகள்

பெருநகர போக்குவரத்துக் கழகம் (சென்னை) பேரூந்துகள்:, 5 இ, 5 டி, 11 ஜி, 11 எச், 12 ஜி, 18 எஃப், 18 எம், 49 ஏ, 77 ஜே, 111, 113, 114, 170, 170 ஏ, 170 பி, 170 சி, 170 சிஇடி, 170 கே, 170 எல், 170 எம், 170 பி,170S, 270J, 500C, 568C, 568T, 570, 570AC, 570S, A70, B70, D70, D70CUT, D70NS, D170, F70, M70, M70CNS, M70D, M70NS, M70S, M170T, M270, S26 நிலையத்தின் அருகிலுள்ள உதயம் திரையரங்க (அசோக் தூண்)பேருந்து நிறுத்தத்திலிருந்து.
# கொச்சி சமணக் கோயில்

**கொச்சி சமண கோயில்** (Kochi Jain temple) அல்லது **தருமநாதர் சமணக் கோயில்** என்பது கேரளாவின் கொச்சியில் உள்ள மட்டாஞ்சேரியில் உள்ள ஒரு சமணக் கோவிலாகும்.
# கொச்சி சமணக் கோயில்

## கோயிலைப் பற்றி

வரலாற்று ரீதியாக, கச்சு, சௌராட்டிரா பகுதிகளைச் சேர்ந்த சமணர்கள் வணிகத்திற்காக கோழிக்கோடு ,ஆலப்புழா போன்றப் பகுதிகளுக்கு வந்தனர். இந்த கோயில் 1904 ஆம் ஆண்டில் (விக்ரம் நாட்காட்டி 1960) தனது கணவர் ஜிவ்ராஜ் தன்ஜியின் நினைவாக இருபாய் ஜிவ்ராஜ் தன்ஜி இந்தக் கோவிலைக் கட்டினார். இந்த கோயில் இந்தியாவின் முக்கிய சமண யாத்ரீக தலங்களில் ஒன்றாகும். கோயிலின் மூல சிலையாக 15 வது தீர்த்தங்கரரான தருமநாதரின் சிலை வைக்கப்பட்டுள்ளது. கோயில் கட்டிடக்கலை குசராத்து சமணக் கோவிகளின் பாணியில் கட்டப்பட்டுள்ளது. கோயில் வளாகத்திற்குள் சமண சமயத்தின் எட்டாவது தீர்த்தங்கரான சந்திரபிரபாவுக்கு அர்ப்பணிக்கப்பட்ட மற்றொரு சமணக் கோயிலும் உள்ளது.
# கொச்சி சமணக் கோயில்

## திருவிழா

சமணர்களின் மிக முக்கியமான வருடாந்திர புனித நிகழ்வான பர்யுசணா திருவிழா ஆண்டுதோறும் எட்டு நாள் சுய சுத்திகரிப்பு விழாவாகக் கொண்டாடப்படுகிறது.
# 2021 இல் இந்தியா

இந்தியாவில் 2021-ஆம் ஆண்டில் நடைபெற்ற முக்கிய நிகழ்வுகள் வருமாறு:
# 2021 இல் இந்தியா

## பொறுப்பு வகிப்பவர்கள்

### இந்திய அரசு

| படம் | பதவி | பெயர் |
| --- | --- | --- |
| இந்தியக் குடியரசுத் தலைவர் | ராம் நாத் கோவிந்த் |  |
| இந்தியக் குடியரசுத் துணைத் தலைவர்  
மாநிலங்கள்வைத் தலைவர் | வெங்கையா நாயுடு |  |
| இந்தியப் பிரதமர் | நரேந்திர மோடி |  |
| இந்தியத் தலைமை நீதிபதி | என். வி. இரமணா (பதவியேற்பு:24 ஏப்ரல் 2021)
எஸ். ஏ. பாப்டே (பணி ஓய்வு:23 ஏப்ரல் 2021) |  |
| இந்திய மக்களவைத் தலைவர் | ஓம் பிர்லா |  |
| இந்தியத் தலைமைத் தேர்தல் ஆணையர் | சுசில் சந்திரா பதவியேற்பு:13 ஏப்ரல் 2021
சுனில் அரோரா (பணி ஓய்வு 12 ஏப்ரல் 2021) |  |
| முப்படைகளின் தலைமைப் படைத்தலைவர் | பிபின் இராவத் (விபத்தில் இறப்பு:8 டிசம்பர் 2021) |  |
| மக்களவை | பதினேழாவது மக்களவை | } |
# 2021 இல் இந்தியா

## நிகழ்வுகள்

### சனவரி

- 1 சனவரி – ஐக்கிய நாடுகள் பாதுகாப்பு அவையின் நிரந்தரமற்ற உறுப்பினராக இரண்டு ஆண்டுகளுக்கு (2021-22) இந்தியா தேர்வானது.
- 3 சனவரி – கரோனொ வைரசுக்கு சீரம் நிறுவனத்தின் கோவாக்சின் தடுப்பூசியும், பாரத் பயோடெக் நிறுவனத்தின் கோவிசீல்டு தடுப்பூசியும் செலுத்த இந்திய அரசு அவசர அனுமதி வழங்கியுள்ளது.
- 16 சனவரி – கரோனொ வைரசு தடுப்பூசி முதல் கட்டமாக 1.91 லட்சம் பேர் செலுத்திக் கொண்டனர்.
- 26 சனவரி - இந்தியக் குடியரசு நாளின் போது, இந்திய அரசின் 3 புதிய வேளாண் சட்டங்களை விலக்கக் கோரும் போராட்டக்காரர்களின் ஒரு பிரிவினர், காவல் துறையினரின் தடுப்புக்களைத் தாண்டி, தில்லி செங்கோட்டை எதிரே உள்ள இந்தியக் கொடிக் கம்பத்தில், சீக்கிய சமய குருத்துவார்கள் மீது ஏற்றப்படும் நிசான் சாகிப் கொடியை ஏற்றினர்.
# 2021 இல் இந்தியா

## நிகழ்வுகள்

### பிப்ரவரி

- 1 பிப்ரவரி - 2021 இந்திய ஒன்றியத்தின் வரவு செலவுத் திட்டம் நாடாளுமன்றத்தில் தாக்கல் செய்யப்பட்டது.
- 7 பிப்ரவரி - உத்தராகண்ட் பனிப்பாறை வெடிப்பு வெள்ளத்தில் நூற்றுக்கணக்காவர்கள் கொல்லப்பட்டனர்.
- 22 பிப்ரவரி -காங்கிரஸ் கட்சியின் முதலமைச்சர் வே. நாராயணசாமி தலைமையிலான புதுச்சேரி அரசு நம்பிக்கை வாக்கெடுப்பில் தோற்றது. எனவே புதுச்சேரியில் குடியரசுத் தலைவர் ஆட்சி நிறுவ மத்திய அமைச்சரவை முடிவு செய்துள்ளது.
- 25 பிப்ரவரி - புதுச்சேரியில் குடியரசுத் தலைவர் ஆட்சி நடைமுறைக்கு வந்தது.
- 26 பிப்ரவரி - தமிழ்நாடு, புதுச்சேரி, கேரளா,மேற்கு வங்காளம் மற்றும் அசாம் ஆகிய ஐந்து மாநிலங்களுக்கான சட்டமன்றத் தேர்தல் அட்டவணையை இந்தியத் தேர்தல் ஆணையம் வெளியிட்டது.
# 2021 இல் இந்தியா

## நிகழ்வுகள்

### மார்ச்

- 10 மார்ச் - உத்தரகாண்ட் மாநில முதல்வராக திரிவேந்திர சிங் ராவத்திற்கு பதிலாக தீரத் சிங் ராவத் பதவியேற்றார்.
- 27 மார்ச் - மேற்கு வங்கத்தின் 30 சட்டமன்றத் தொகுதிகளுக்கும் மற்றும் அசாம் மாநிலத்தின் 47 சட்டமன்றத் தொகுதிகளுக்கும் முதல் கட்ட வாக்குப் பதிவு முடிவுற்றது. அசாமில் 72.14% வாக்குகளும்; மேற்கு வங்காளத்தில் 79.79% வாக்குகளும் பதிவானது.
# 2021 இல் இந்தியா

## நிகழ்வுகள்

### ஏப்ரல்

- 1 ஏப்ரல் - 2019-ஆம் ஆண்டிற்கான சிறந்த நடிகருக்கான தாதாசாகெப் பால்கே விருது தமிழ்த் திரைப்பட நடிகர் ரஜினிகாந்திற்கு அறிவிக்கப்பட்டது.
- 1 ஏப்ரல் - இந்தியாவில் கொரானா பெருந்தொற்றின் இரண்டாம் அலை தீவிரமாக பரவத்துவங்கியது..
- 1 ஏப்ரல் - மேற்கு வங்ககத்தின் சட்டமன்றத் 30 சட்டமன்றத் தொகுதிகளுக்கும் மற்றும் அசாம் மாநிலத்தின் 39 சட்டமன்றத் தொகுதிகளுக்கும் இரண்டாம் கட்ட வாக்குப்பதிவு நடைபெற்றது. இத்தேர்தலில் அசாமில் 76.96% மற்றும் மேற்கு வங்ககத்தில் 80.43% வாக்குகளும் பதிவானது.
- 6 ஏப்ரல் - கேரளா, புதுச்சேரி மற்றும் தமிழ்நாடு ஆகிய மூன்று மாநில சட்டமன்றத் தேர்தல்கள் ஒரே கட்டமாக நடைபெற்றது. மேற்கு வங்காளத்தில் 3-ஆம் கட்டத் தேர்தல் நடைபெற்றது. அசாம் மாநிலத்திற்கு மூன்றாவது மற்றும் இறுதி கட்ட வாக்குப் பதிவும் நடைபெற்றது. தமிழ்நாட்டில் 71.79% வாக்குகள் பதிவானது. புதுச்சேரியில் 65%, மேற்கு வங்காளத்தில் 77%, அசாமில் 82%, கேரளாவில் 70% வாக்குகளும் பதிவானது.
- 7 ஏப்ரல் - சத்தீஸ்கர் மாநில சிவப்பு தாழ்வாரப் பகுதியின் காட்டுப் பகுதிகளில் பதுங்கியிருந்த மாவோயிஸ்டு தீவிரவாதிகளுக்கும், இந்தியப் துணைபடைப்படை வீரர்களுக்கும் இடையே நடைபெற்ற துப்பாக்கிச் சண்டையில் 22 பாதுகாப்புப் படைவீரர்களும், 9 மாவோயிஸ்ட்டு தீவிரவாதிகளும் கொல்லப்படனர். இதில் ஒரு பாதுகாப்புப் படைவீரரை மாவோயிஸ்டுகள் பிடித்துக் கொண்டனர். 8 ஏப்ரல் 2021 அன்று மாவோயிஸ்டுகள் பிடித்து வைத்திருந்த படைவீரரை திரும்ப ஒப்படைத்தது.
- 9 ஏப்ரல் - தன் கணவனுடன் இயைந்து வாழ முடியாத சூழல் உருவாகும் போது ஒரு பெண் தன் கணவனிடமிருந்து குலா முறையில் மணமுறிவு பெறும் உரிமையை இஸ்லாம் மார்க்கம் வழங்கியுள்ளதை கேரள உயர் நீதிமன்றம் உறுதி செய்து தீர்ப்பு அளித்துள்ளது.
- 10 ஏப்ரல் - 2021 மேற்கு வங்க சட்டமன்றத் தேர்தலில் 5 மாவட்டங்களின் 44 தொகுதிகளுக்கு 4ஆம் கட்டத் தேர்தலில் 78.43% வாக்குகள் பதிவானது. கூச் பெகர் மாவட்டத்தில் நடந்த வன்முறையின் போது நடைபெற்ற துப்பாக்கிச் சூட்டில் 4 பேர் பலியானர்கள்.
- 12 ஏப்ரல் - இந்தியத் தலைமைத் தேர்தல் ஆணையர் சுனில் அரோரா பணி ஓய்வு பெற்றார்.
- 13 ஏப்ரல் - சுசில் சந்திரா 24வது இந்தியத் தலைமைத் தேர்தல் ஆணையராகப் பதவியேற்றார்.
- 17 ஏப்ரல் -2021 மேற்கு வங்க சட்டமன்றத் தேர்தலுக்கான 5-ஆம் கட்டத் தேர்தலில் 82.49% வாக்குகள் பதிவானது.
- 20 ஏப்ரல் - கொரானா பெருந்தொற்றின் இரண்டாம் அலை பரவலைத் தடுக்க தமிழ்நாட்டில் ஊரடங்கு உத்தரவு நடைமுறைப்படுத்தப்பட்டது.
- 23 ஏப்ரல் - இந்தியத் தலைமை நீதிபதி எஸ். ஏ. பாப்டே பணி ஓய்வு பெற்றார்.
- 23 ஏப்ரல் - 2021 மேற்கு வங்க சட்டமன்றத் தேர்தலுக்கான 6-ஆம் கட்டத் தேர்தலில் 80.88% வாக்குகள் பதிவானது.
- 24 ஏப்ரல் - நீதியரசர் என். வி. இரமணா இந்திய உச்ச நீதிமன்றத்தின் தலைமை நீதிபதியாக பதவியேற்றார்.
- 26 ஏப்ரல் - 2021 மேற்கு வங்காள சட்டமன்றத் தேர்தலின் 34 சட்டமன்றத் தொகுதிகளுக்கு நடைபெற்ற ஏழாம் கட்டத் தேர்தலில் 75% வாக்குகள் பதிவானது.
- 29 ஏப்ரல் - 2021 மேற்கு வங்காள சட்டமன்றத் தேர்தலின் 35 சட்டமன்றத் தொகுதிகளுக்கு நடைபெற்ற ஏழாம் கட்டத் தேர்தலில் 76.07% வாக்குகள் பதிவானது.
# 2021 இல் இந்தியா

## நிகழ்வுகள்

### மே

- 2 மே - 5 மாநில சட்டமன்றத் தேர்தலுக்கான வாக்கு எண்ணிக்கை நடைபெற்றது. அசாம், மேற்கு வங்காளம் மற்றும் கேரளா ஆகிய மூன்று மாநிலங்களில் ஆளும் கட்சிகளான பாரதிய ஜனதா கட்சி கூட்டணி, அகில இந்திய திரிணாமுல் காங்கிரசு மற்றும் மார்க்சிசிஸ்ட் பொதுவுடமைக் கட்சி கூட்டணிகள் பெரும்பான்மை தொகுதிகளில் வெற்றி பெற்று ஆட்சியைத் தக்க வைத்துக் கொண்டது. தமிழ்நாட்டில் எடப்பாடி க. பழனிசாமி தலைமையிலான ஆளும் அதிமுக அரசை திமுக கூட்டணி வென்றது. புதுசேரியில் நாராயணசாமி தலைமையிலான இந்திய தேசிய காங்கிரசு அரசை, ந. ரங்கசாமி தலைமையிலான அகில இந்திய நமது ராஜ்ஜியம் காங்கிரஸ் மற்றும் பாரதிய ஜனதா கட்சி கூட்டணி வெற்றி பெற்றது.
- 5 மே - மம்தா பானர்ஜி மூன்றாம் முறையாக மேற்கு வங்காள முதலமைச்சராக பதவி ஏற்றார்.
- 9 மே - மு. க. ஸ்டாலின் தமிழக முதலமைச்சராக பதவியேற்றர்.
- 9 மே - ந. ரங்கசாமி புதுச்சேரி முதலமைச்சராகப் பதவியேற்றார்.
- 10 மே - பாரதிய ஜனதா கட்சியின் மேற்கு வங்காள சட்டமன்ற எதிர்கட்சித் தலைவராக பாரதிய ஜனதா கட்சியின் சுவேந்து அதிகாரி தேர்ந்தெடுக்கப்பட்டார்.
- 10 மே - அசாம் மாநில முதலமைச்சராக பாரதிய ஜனதா கட்சியின் ஹிமாந்த பிஸ்வாஸ் சர்மா தேர்ந்தெடுக்கப்பட்டார்.
- 10 மே - எடப்பாடி கே. பழனிசாமி அதிமுக சட்டமன்ற எதிர்கட்சித் தலைவராக தேர்வு செய்யப்பட்டார்.
- 10 மே - கே. பி. முனுசாமி மற்றும் ஆர். வைத்திலிங்கம் ஆகியோர் 2021 தமிழ்நாடு சட்டமன்றத் தேர்தலில் முறையே வேப்பனபள்ளி மற்றும் ஒரத்தநாடு தொகுதிகளிலிருந்து வெற்றி பெற்றதால், தாங்கள் முன்னர் வகித்த மாநிலங்களவை உறுப்பினர் பதவியிலிருந்து விலகினர்.
# 2021 இல் இந்தியா

## நிகழ்வுகள்

### சூன்

- 24 சூன் - ஜம்மு காஷ்மீர் (ஒன்றியப் பகுதி)யின் எதிர்கால அரசியல் மற்றும் சட்டமன்றத் தேர்தல் குறித்து ஜம்மு காஷ்மீரைச் சேர்ந்த 14 அரசியல் கட்சித் தலைவர்களிடம், இந்தியப் பிரதமர் நரேந்திர மோடி பேச்சுவார்த்தை நடத்தினார்.
# 2021 இல் இந்தியா

## நிகழ்வுகள்

### சூலை

- 4 சூலை - புஷ்கர் சிங் தாமி உத்தராகண்ட் மாநில முதலமைச்சராக தேர்வு செய்யப்பட்டார்.
- 4 சூலை - உத்தரப் பிரதேச மாநிலத்தின் 75 மாவட்ட ஊராட்சிகளின் தலைவர்களை தேர்ந்தெடுக்கும் தேர்தல்களில், பாரதிய ஜனதா கட்சி 67 மாவட்டத் தலைவர் பதவிகளை கைப்பற்றியது.
- 7 சூலை - இந்தியப் பிரதமர் நரேந்திர மோடி தலைமையிலான அமைச்சரவை மாற்றி விரிவாக்கப்பட்டது. புதிய அமைச்சரவையில் தமிழகத்தின் எல். முருகன் தகவல் ஒளிபரப்புத் துறையின் இணை அமைச்சராக பதவியேற்றார்.
- 8 சூலை - அண்ணாமலை தமிழ்நாட்டின் பாரதிய ஜனதா கட்சியின் மாநிலத் தலைவராக நியமிக்கப்பட்டார்.
- 24 சூலை - 2021 டோக்கியோ ஒலிம்பிக் போட்டியில் சைக்கோம் மீராபாய் சானு, பெண்கள் 49 கிலோ எடைப்பிரிவில் பாரம் தூக்குதல் போட்டியில் வெள்ளிப் பதக்கம் வென்றார்.
- 28 சூலை - பசவராஜ் பொம்மை கர்நாடகா முதலமைச்சராக பதவியேற்றார்.